IACD 2025 - MDT Kozmetológiai Szekció Kongresszusa (2025.06.26-28.)
2025-06-26 - 2025-06-28 | Magyarország, 1013 Budapest, Ybl Miklós tér 2-6., Várkert Bazár
Tudományos kapcsolattartó: Prof. Dr. Wikonkál Norbert egyetemi tanár, MTA doktora és Prof. Dr. Holló Péter egyetemi tanár, MTA doktora, a kongresszus társelnökei
Munkahely neve: Magyar Dermatológiai Társulat
Munkahely címe: Magyarország##Budapest#Mária u.41.##1085###

Szervező: Papp Zsombor cégvezetõ és Lukács Szilivia regisztrációs menedzser
E-mail cím: zspapp@convention.hu
Munkahely neve: Convention Budapest Kft.
Munkahely címe: Magyarország##Budapest#Besnyői utca 13. 1. em.#Várkert Bazár#1143###
Tel: (+36 30) 996 7081

Információ:
International Academy of Cosmetic Dermatology (IACD) és a Magyar Dermatológiai Társulat (MDT) Kozmetológiai Szekció XXIII. Kongresszusa

Kedves Kollégák!
A Magyar Dermatológiai Társulat 2025. júniusi Kozmetológiai Konferenciája új fejezetet nyit az MDT hazai rendezvényeinek sorozatában, ugyanis – nemzetközi szintre lépve – partnerszervezetünkkel, az amerikai központú International Academy of Cosmetic Dermatologyval együttműködésben szervezzük meg.
A Kozmetológiai Konferencia mintegy negyedszázados hazai története, az IACD nemzetközi konferenciáinak hosszú sora és az együttműködő szervezetek kiemelkedő szakmai háttere a garancia arra, hogy minden szempontból különleges és inspiráló szakmai programon vehetnek részt.

A konferencián áttekintjük és bemutatjuk az esztétikai bőrgyógyászat legújabb trendjeit, innovációit, illetve a gyakorlati alkalmazásuk fontos kérdéseit, a töltési technikáktól és a szálas eljárásoktól kezdve a botulinumtoxin alkalmazásán át az esztétikai lézerekig. Közben kitekintünk olyan határterületekre is, mint például az aktinikus keratózis kezelése.
Kiemelt figyelmet szentelünk a gyakorlati tudás átadásának is, ezért a programban szerepelnek kiscsoportos tréningek, workshopok is, amelyeken a résztvevők első kézből szerezhetnek fontos tapasztalatokat egy-egy kezeléstípusról vagy eljárásról.

A konferencia helyszíne ugyancsak különleges: a budai Várnegyed szívében található, közelmúltban megújult Várkert Bazár lenyűgöző építészeti eleganciájával és történelmi környezetével méltó háttér a rendezvényhez. Ez az egyedülálló lokáció kivételes inspiráció nemcsak a szakmai programokhoz, hanem a hazai és nemzetközi kapcsolatépítéshez is.
Hisszük, hogy Budapest egyedülálló vonzereje, a két orvosszakmai szervezet összefogásával összeállított magas színvonalú szakmai program, valamint a különleges kiállítói mix hozzájárul ahhoz, hogy résztvevőink számára ez a rendezvény egyszerre legyen kiemelkedő szakmai továbbképzési-tapasztalatszerzési lehetőség, és felejthetetlen élmény.

Szeretettel várjuk Önöket.

Tisztelettel:

Prof. Dr. Wikonkál Norbert Miklós
a szervezőbizottság elnöke
az MTA doktora
főigazgató
Észak-pesti Centrumkórház – Honvédkórház
a Semmelweis Egyetem egyetemi tanára

Regisztráció >>

Tervezett program (angol nyelven) >>
